paragraph_text: U seriji Pravda za sve glavno središte radnje odvija se u odvjetničkoj tvrtci Robert Donnell i suradnici (kasnije se ime firme prvo mijenja u Donnell, Young, Dale & Frutt te u konačnici u Young, Frutt & Berluti). Svaka epizoda uglavnom se vrti oko involviranosti pojedinih odvjetnika tvrtke u kriminalne slučajeve koji su obično odraz stvarne situacije u zemlji. Česta pojava u seriji bili su konflikti između legalne etike i osobnog morala. Autor Kelley tvrdio je da Pravda za sve pomalo pobija prijašnju uspješnu odvjetničku seriju Zakon u L.A.-u (za koju je pisao scenarije) te da predstavlja pomalo romantični tretman američkih zakona i zakonodavnog sistema općenito.